Produktionen skal tilpasses markedet, og det medfører en reduktion på 20 procent. Siemens Windpower i Aalborg har omkring 600 timelønnede ansatte, og det betyder dermed en fyringsseddel til 120 medarbejdere. - Der er selvfølgelig en meget trykket stemning her, og det er ikke sjovt at have en fyringsrunde hængende over hovedet uden at vide, hvem der skal fyres. Vi forhandler videre i næste uge og forventer at have navnene på de fyrede i starten af næste uge, siger tillidsmand på Siemens Windpower i Aalborg Thor Willy Petersen til TV2/NORD.

Referat:
Siemens Windpower i Aalborg fyrer 120 medarbejdere. Produktionen skal reduceres med 20 procent, og det kommer til at koste medarbejdere.